Jelgavā, 2025. gada 18. februārī (prot. Nr.2, 5p.)

**JELGAVAS VALSTSPILSĒTAS PAŠVALDĪBAS 2025. GADA 18. FEBRUĀRA**

**SAISTOŠIE NOTEIKUMI Nr.25-3**

**“JELGAVAS VALSTSPILSĒTAS PAŠVALDĪBAS BUDŽETS 2025. GADAM”**

*Izdoti saskaņā ar*

*Pašvaldību likuma 48. panta pirmo un otro daļu ,*

*likuma “Par pašvaldību budžetiem”*

*16. un 17. pantu, likumu “Par valsts budžetu 2025. gadam un budžeta ietvaru 2025., 2026. un 2027. gadam”*

1. Apstiprināt Jelgavas valstspilsētas pašvaldības 2025. gada pamatbudžeta ieņēmumus –134 246 760 *euro*, tajā skaitā budžeta ieņēmumus no nodokļiem, nodevām, transfertiem un maksas pakalpojumiem 123 081 716 *euro* un finansēšanas līdzekļus 11 165 044 *euro* saskaņā ar 1. pielikumu.
2. Apstiprināt Jelgavas valstspilsētas pašvaldības 2025. gada pamatbudžeta izdevumus –134 246 760 *euro*, tajā skaitā izdevumus pēc valdības funkcijām 124 037 962 *euro*, izdevumu pašvaldības ilgtermiņa saistību nomaksai 3 673 748 *euro*, izdevumus līdzdalībai komersantu pašu kapitālā 4 754 581 *euro* un naudas līdzekļu atlikumu uz perioda beigām 1 780 469 *euro* saskaņā ar 2. un 3. pielikumiem.
3. Apstiprināt Jelgavas valstspilsētas pašvaldības 2025. gada pamatbudžeta izdevumu atšifrējumu pa programmām un ekonomiskās klasifikācijas kodiem saskaņā ar 4. pielikumu.
4. Apstiprināt Jelgavas valstspilsētas pašvaldības 2025. gada informāciju par pašvaldības ilgtermiņa saistībām saskaņā ar 5. pielikumu.
5. Apstiprināt Jelgavas valstspilsētas pašvaldības 2025. gada ziedojumu un dāvinājumu ieņēmumus un izdevumus 7562 *euro* apmērā saskaņā ar 6. pielikumu.
6. Apstiprināt Jelgavas valstspilsētas pašvaldības 2025. gada ziedojumu un dāvinājumu izdevumu atšifrējumu pa programmām un ekonomiskās klasifikācijas kodiem saskaņā ar 7. pielikumu.
7. Apstiprināt Jelgavas valstspilsētas pašvaldības vidēja termiņa (3 gadu) pilsētas ielu finansēšanai paredzēto autoceļa fondu (8. pielikums).
8. Apstiprināt paskaidrojuma rakstu par Jelgavas valstspilsētas pašvaldības 2025. gada budžetu (9. pielikums).
9. Jelgavas valstspilsētas pašvaldības iestādes “Centrālā pārvalde” Finanšu departamentam (turpmāk – Finanšu departamentam) ir tiesības atvērt pamatbudžeta asignējumus proporcionāli Jelgavas valstspilsētas pašvaldības pamatbudžeta ieņēmumu izpildei, nepārsniedzot gada budžetā paredzētās summas. Budžeta neizpildes gadījumā paredzēt prioritāti darba algas izmaksām, sociālā nodokļa nomaksai, ilgtermiņa kredītu pamatsummu atmaksai un procentu nomaksai.
10. Pēc Jelgavas valstspilsētas pašvaldības 2025.gada budžeta (turpmāk – budžets) apstiprināšanas, budžeta izpildītājiem sagatavotās “Iestāžu, pasākumu, projektu ieņēmumu un plānoto izdevumu tāmes” (turpmāk – tāme), kuras apstiprinājis iestādes vadītājs, iesniegt Finanšu departamentā līdz 28.02.2025.
11. Jelgavas valstspilsētas pašvaldības iestādēm, divu nedēļu laikā pēc budžeta apstiprināšanas, iesniegt Finanšu departamentā amatu un mēnešalgu sarakstus, ko apstiprinājusi pašvaldības izpilddirektore. Budžeta gada laikā iesniegt arī grozījumus šajos sarakstos.
12. Budžeta izpildītājiem gada laikā realizēt izdevumus tikai tādā apmērā, kādā tiem Finanšu departaments asignējis līdzekļus no vispārējiem ieņēmumiem, kā arī no budžeta izpildītāja faktiski gūtajiem ieņēmumiem par sniegtajiem maksas pakalpojumiem un no citiem pašu ieņēmumiem. Budžeta izpildītājs ir atbildīgs par to, lai izdevumi pēc naudas plūsmas nepārsniedz tāmē apstiprinātos budžeta izdevumus atbilstoši ekonomiskās klasifikācijas kodiem un funkcionālajām kategorijām.
13. Starplaikā starp budžeta vai to grozījumu apstiprināšanas domē, līdzekļus no programmas “Līdzekļi neparedzētiem gadījumiem” var piešķirt ar Jelgavas valstspilsētas pašvaldības domes priekšsēdētāja rīkojumu neatliekamu un nozīmīgu pasākumu izdevumiem, kas nav paredzēti pašvaldības pamatbudžeta apropriācijās. Visus piešķīrumus iekļauj kārtējā gada budžeta grozījumos.
14. Saistošie noteikumi par pašvaldības budžeta apstiprināšanu un budžeta grozījumiem stājas spēkā nākamajā dienā pēc to izsludināšanas oficiālajā izdevumā “Latvijas Vēstnesis”.

Domes priekšsēdētājs A. Rāviņš